b'\n_START_ARTICLE_\nLos Alamos National Laboratory\n_START_PARAGRAPH_\nLos Alamos National Laboratory (LANL) er et amerikansk nasjonalt laboratorium og en av de st\xc3\xb8rste multidisiplin\xc3\xa6re forskningsinstitusjoner i verden, med mer enn 16\xc2\xa0000 tilknyttede personer i forskjellige funksjoner. Forskning og utvikling foreg\xc3\xa5r innen forskjellige omr\xc3\xa5der som kjemi, fysikk, materialteknikk, biologi, matematikk, datateknikk og ingeni\xc3\xb8rfag. LANL er sammen med Lawrence Livermore National Laboratory et av to steder i USA der det foreg\xc3\xa5r forskning og utvikling av atomv\xc3\xa5pen._NEWLINE_LANL ble opprettet som Site\xc2\xa0Y i 1943 under Manhattanprosjektet. Det sorterer under Energidepartementet og drives av selskapet Los Alamos National Security med et \xc3\xa5rlig budsjett p\xc3\xa5 rundt 15 milliarder kroner.'